Lexartza jauregia

Lexartza Jauregia Martinez Lejartza familiak 1853an Portugaleten eraikitako aisialdirako etxea da. Bizkaiko burgesiak XIX. mendean ezaguturiko garapen handiaren ondorioz eraikitako lehen eraikin garrantzitsua izan zen. Estilo neoklasiko berantiarrekoa, etxearen inguruan, lorategia, te-aretoa eta kapera zeuden. Gaur egun te-aretoa kontserbatzen ez den arren, kapera San Inazio parrokia moduan erabiltzen da.

Gerra Zibilaren ondoren, Jesusen Lagundiak dohaintza moduan jaso zuen jauregiaren jabegoa eta gaur egun UNED unibertsitatearen Bizkaiko egoitza dago bertan.

 Kanpo estekak 

Kategoria:Portugaleteko eraikinak
Kategoria:Bizkaiko jauregiak
Kategoria:Euskal Herriko UNEDeko egoitzak
Kategoria:Euskal Herriko arkitektura neoklasikoa
Kategoria:1853an amaitutako eraikinak
Kategoria:Jauregi neoklasikoak